Koordinacijske spojine cinka(II)

Koordinacijske spojine cinkovih(II) ionov
Tokrat postavite predse vodno raztopino Zn2+ ionov.

V tri jamice blistra kanite po eno kapljico Zn2+ ionov. V prvo jamico dodajte tri kapljice 1 M, v drugo tri kapljice 4 M in v tretjo tri kapljice 25 % vodne raztopine amoniaka. Pomešajte z zobotrebcem. Opazujte spremembe, podobno kot pri prejšnjih poskusih.

Opišite spremembe
Kakšne spremembe ste opazili pri dodajanju raztopine amoniaka različnih koncentracij vodni raztopini Zn2+ ionov?
Opazujete nastajanje oborin, spremembe barve in podobno. Svoja opažanja vpišite v podobno tabelo kot pri poskusih s Co2+, Cu2+ , Ni2+ in Mn2+ ioni.
Preverite pravilnost opažanj
Kakšna sprememba se zgodi, ko vodni raztopini Zn2+ ionov dodate tri kapljice 4 M raztopine amoniaka?

| Pojavi se bela oborina, ki se pri mešanju z zobotrebcem raztopi.
| Pojavi se bela oborina. Tudi po mešanju se ne raztopi.
| Ne opazimo vidnih sprememb.

Žal, ponovite poskus. Odgovor ni povsem pravilen.
Čestitam. Pravilno.
Žal, napačno. Predlagam, da ponovite poskus.
Kakšna sprememba se zgodi, ko vodni raztopini Zn2+ ionov dodate tri kapljice 25 % raztopine amoniaka?

| Nastane bela oborina, ki se pri mešanju z zobotrebcem raztopi in dobimo brezbarvno raztopino.
| Pojavi se bela oborina, ki pri mešanju postopno potemni. Dobimo sivo oborino.
| Ne opazimo nobenih vidnih sprememb.

Čestitam. Pravilno.
Žal, slabo ste opazovali poskus. Ponovite!
Žal, napačno. Ponovite poskus.
« Predhodni | Naprej »