Koordinacijske spojine kobalta(II) - razlaga

Animacija poskusa s kobaltovimi(II) ioni

Oglejte si animacijo poskusa s Co2+ ioni. Poskušajte razložiti opažanja.

V vodni raztopini je na Co2+ ione s koordinativno vezjo vezanih šest molekul vode - [Co(OH2)6]2+. Raztopina je svetlo rožnate barve. Ko dodamo amoniak, ta reagira kot Lewisova baza in najprej iz ene molekule vode, ki je s koordinativno vezjo vezana na Co2+ ion, odcepi proton in nato še iz druge molekule vode. Pri tem nastaneta dva hidroksidna iona, OH−. Potekla je protolitska reakcija. Izpadejo zeleni kristali - [Co(OH2)4(OH)2]. Nastala koordinacijska spojina je nevtralna (naboj kovinskega iona 2+ je nevtraliziran z negativnima nabojema dveh OH− ionov), zato je v vodi slabše topna kot so ionske zvrsti. Ko je amoniak v prebitku, poteča druga vrsta reakcije - zamenjava liganda. Štiri nevtralne molekuel vode in dva hidroksidna iona se zamenjajo s šestimi nevtralnim molekulami liganda amoniaka. Nastane koordinacijska spojina - [Co(NH3)6]2+. Ta koordinacijska spojina je temno rjave barve. Ker so na Co2+ ione vezane nevtralne molekule NH3, je naboj kompleksa kar naboj centralnega kovinskega atoma, torej 2+.

Opozorilo: Koordinacijske spojine pišemo z uporabo oglatih oklepajev.

« Predhodni | Naprej »