Preverite razumevanje

1. naloga

Opazujte animacijo poskusa z železovimi(II) ioni. Poiščite vse pravilne trditve.

| Na Fe2+ ion je s koordinativno vezjo vezanih šest molekul vode.
| Pravilno Nepravilno
| Formula nevtralnega kompleksa, ki nastane po dodatku amoniaka in izpade kot oborina, je [Fe(OH2)6].
| Pravilno Nepravilno
| Prva stopnja reakcije z amoniakom je protoliza. Izpade zelena oborina.
| Pravilno Nepravilno
| S prebitnim amoniakom poteče druga stopnja reakcije, ki je zamenjava ligandov.
| Pravilno Nepravilno
| Zelena oborina (nevtralni kompleks) pri stanju na zraku spremeni barvo, ker se Fe2+ ioni oksidirajo v Fe3+ ione.
| Pravilno Nepravilno

2. naloga
Zakaj je molekula vode lahko ligand v koordinacijskih spojinah?

| Ker je nevtralna.
| Ker ima nevezne elektronske pare, ki jih lahko prispeva za tvorbo koordinativne vezi.
| Ker oblika molekule ni linearna.

Žal, napačno.
Pravilno.
Žal, narobe. Za ligand je ključno, da ima lastnost Lewisove baze, kar pomeni, da ima nevezne elektronske pare, ki jih prispeva v koordinativno vez z Lewisovo kislino.
3. Naloga

Oglejte si enačbo nastajanja nevtralnega kompleksa pri dodajanju amoniaka vodni raztopini Cu2+ ionov.

[Cu(OH2)6]2+(aq) + 2 NH3(aq) ↔ [Cu(OH2)4(OH)2] (s) + 2 NH4+(aq)

Izberite napačno trditev.

| Molekuli amoniaka odcepita iz dveh molekul vode, ki sta koordinacijsko vezani na Cu2+ ione, proton, ker amoniak reagira kot baza.
| Oborina, ki nastane po dodajanju amoniaka je nevtralna, ker sta na Cu2+ ione kompleksno vezana poleg štirih nevtralnih molekul vode še dva OH− iona, njun naboj pa nevtralizira naboj bakrovega iona.
| NH4+ ioni so Lewisove baze.

Žla, napačno. Ta trditev je pravilna. Izbrati pa morate nepravilno.
Žal, napačno. Ta trditev je pravilna, vi iščete nepravilno trditev.
Pravilno. NH4+ ion ne more biti Lewisova baza, ker nima prostega neveznega elektronskega para. NH4+ ion je Lewisova kislina.
4. Naloga
Ravnotežni reakciji, ki jo prikazuje spodnja enačba, dodajamo vodno raztopino amonievih ionov, NH4+ (aq). Kaj se bo zgodilo?

[Co(OH2)6]2+(aq)+ 2 NH3 (aq) ↔ [Co(OH2)4(OH)2] (s) + 2 NH4+

Pomoč:

[Co(OH2)6]2+ (aq) - rožnata raztopina

[Co(OH2)4(OH)2] (s) - zelena oborina

Namig

| Ravnotežje reakcije se bo premaknilo v levo, oborina se bo raztopila, nastala bo rožnata raztopina.
| Nastalo bo več zelene oborine.
| Potekla bo druga stopnja reakcije, zamenjava ligandov, nastala bo rjava raztopina.

Pravilno, zelo dobro.
Žal, napačno. Pomislite na smer premika ravnotežja.
Žal, napačno. Ligand je lahko nevtralna molekula amoniaka, ne pa amoniev ion, ki nima več na voljo neveznega elektronskega para za vezavo na kovinski kation.
« Predhodni | Naprej »