Kompleksi ionov cinka(II) - razlaga

Animacija poskusov z Zn(II) ioni

Oglejte si animacijo poskusa z Zn2+ ioni in poskušajte razložiti opažanja.

Tudi na Zn2+ ione je v vodni raztopini s koordinativno vezjo vezanih šest molekul vode - [Zn(OH2)6]2+. Koordinacijski kation je brezbarven. Pri dodajanju amoniaka poteče protolitska reakcija - izpade nevtralni kompleks [Zn(OH2)4(OH)2]. S prebitnim amoniakom poteče zamenjava ligandov. Štiri molekule vode in dva hidroksidna iona se zamenjata s štirimi molekulami nevtralnega liganda amoniaka. Nastane kompleksni kation [Zn(NH3)4]2+.
« Predhodni | Naprej »