Koordinacijske spojine mangana(II)

Koordinacijske raztopine manganovih(II) ionov
Tokrat postavite predse vodno raztopino Mn2+ ionov.

V tri jamice blistra kanite po eno kapljico Mn2+ ionov. V prvo jamico dodajte tri kapljice 1 M, v drugo tri kapljice 4 M in v tretjo tri kapljice 25 % vodne raztopine amoniaka. Pomešajte z zobotrebcem. Opazujte spremembe, podobno kot pri prejšnjih poskusih.

Opišite spremembe
Kakšne spremembe ste opazili pri dodajanju raztopine amoniaka različnih koncentracij vodni raztopini Mn2+ ionov?
Opazujete nastajanje oborin, spremembe barve in podobno. Svoja opažanja vpišite v podobno tabelo kot pri poskusih s Co2+, Cu2+ in Ni2+ ioni.
Preverite pravilnost opažanj
Kakšne barve je vodna raztopina Mn2+ ionov?

| Brezbarvna.
| Svetlo rumene barve.
| Zelenomodre barve.

Pravilno, čestitam.
Žal, napačno.
Žal, takšne barve je bila raztopina Ni2+ ionov.
Kakšna sprememba se zgodi takoj po dodatku raztopin amoniaka različnih koncentracij, vodnim raztopinam Mn2+ ionov ?

| Pojavi se umazano bela oborina.
| Pojavi se rjava oborina.
| Pojavi se svetlo rumena raztopina.

Pravilno.
Žal, napačno.
Žal, napačno. Predlagam, da ponovite poskus.
Kakšno spremembo opazimo po nekaj minutah, najprej v tretji jamici blistra, kjer smo dodali vodni raztopini Mn2+ ionov 25 % raztopino amoniaka.

| Oborina postane rjave barve.
| Oborina postane zelene barve.
| Pojavi se rjava bistra raztopina.

Čestitam. Dobro opazujete.
Žal, napačno. Ponovite poskus.
Žal, ne bo držalo. Slabo ste opazovali poskus.
« Predhodni | Naprej »